和趙超然  其二
作者：釋慧空
朝代：宋

paragraphs: 山僧當年活計小，冷地不知人怪笑。
白雲堆裏強安身，石火光中多失照。
業風吹不到天亭，無著力處盡力爭。
千歲靈龜退靈殻，而今步步火中行。
超然居士今龐老，一笑相逢重撥草。
全機透出上頭關，平屐家風且安好。
且安好，走過市橋曾撻倒。
回頭築著老丹霞，咄這冤家何不道。